ThunderCats (τηλεοπτική σειρά, 1985)

Οι Θάντερκατς (αγγλικά: Thundercats) είναι αμερικανική σειρά κινουμένων σχεδίων. Η παραγωγή ήταν της αμερικανικής Rankin/Bass Productions, ενώ τα κινούμενα σχέδια ήταν δημιουργία της ιαπωνικής Pacific Animation Corporation, προκάτοχο της Studio Ghibli. Τα δικαιώματα διανομής αγόρασε το 1988 η Warner Bros.. Προβλήθηκε για πρώτη φορά το 1985 και αποτελείται από 4 κύκλους επεισοδίων και μία τηλεταινία η οποία προβλήθηκε το 1986, με τον συνολικό αριθμό επεισοδίων να ανέρχεται στα 130.

 Οι Θάντερκατς είναι μία ομάδα ανθρωποειδών με αιλουροειδή χαρακτηριστικά από τον πλανήτη της Θαντέρα. Μετά την έκρηξη της Θαντέρα, οι Θάντερκατς φεύγουν στο διάστημα αναζητώντας νέο πλανήτη για να εγκατασταθούν, αλλά ο στόλος τους δέχεται επίθεση από τους εχθρούς τους, τα Μεταλλάγματα από τον πλανήτη Πλάνταρ, με αποτέλεσμα να καταστραφούν όλα τα σκάφη τους εκτός από τη ναυαρχίδα. Σε αυτή βρίσκεται το ξίφος των οιωνών το οποίο έχει το μάτι της Θαντέρα που αποτελεί την πηγή δύναμης των Θάντερκατς. Ο Τζάγκα που είναι ο μεγαλύτερος όλων, αναλαμβάνει να οδηγήσει το σκάφος στην Τρίτη Γη, ενώ οι υπόλοιποι Θάντερκατς, η Τσιτάρα, ο Τάιγκρα, ο Πάνθρο, ο Γουάιλικατ, η Γουάιλικιτ, ο Σναρφ και ο έφηβος άρχοντας των Θάντερκατς, ο Λάιονο, μπαίνουν σε χρονοκάψουλες για να αποφύγουν τη φθορά του χρόνου, ενώ κατά τη διάρκεια του ταξιδιού ο Τζάγκα πεθαίνει από γήρανση. Οι Θάντερκατς τελικά φτάνουν στην Τρίτη Γη, πλην όμως ο χρόνος δεν έχει αφήσει ανεπηρέαστο τον Λάιονο, ο οποίος παραμένει έφηβος αλλά σε σώμα ενήλικου. Ταυτόχρονα φτάνουν στην Τρίτη Γη και τα Μεταλλάγματα. Η έλευση των δύο αυτών φυλών στον πλανήτη δεν περνάει απαρατήρητη από τους υπόλοιπους κατοίκους και ιδιαίτερα από τον δαιμονικό Μάμρα (Μαμ-Ρα), μια μούμια-μάγος, ο οποίος με τη βοήθεια των Μεταλλαγμάτων και άλλων μοχθηρών δυνάμεων θα προσπαθήσει να καταστρέψει τους Θάντερκατς, ώστε να σταματήσει την κυριαρχία τους στην Τρίτη Γη. Στην ελληνική εκδοχή, τις φωνές τους δανείζουν στους ήρωες οι ηθοποιοί: Μαμ-Ρα: Κώστας Τριανταφυλλόπουλος (πρώτη μεταγλώττιση, VHS – ΕΡΤ) – Τάσος Κωστής (μεταγλώττιση, ΣΚΑΪ) – Μανώλης Γιούργος (μεταγλώττιση, STAR) Λάιονο: Γιώργος Λιάντος (πρώτη μεταγλώττιση, VHS – ΕΡΤ) – Ακίνδυνος Γκίκας (μεταγλώττιση, ΣΚΑΪ - STAR) Τάιγκρα: Κωστής Σφυρικίδης (πρώτη μεταγλώττιση, VHS – ΕΡΤ) – Τάσος Κωστής (μεταγλώττιση, ΣΚΑΪ) – Κωνσταντίνος Τσάκωνας (μεταγλώττιση, STAR) Τσιτάρα: Ράνια Οικονομίδου (πρώτη μεταγλώττιση, VHS – ΕΡΤ) – Ελένη Δακορώνια (μεταγλώττιση, ΣΚΑΪ) – Μαίρη Σταυρακέλη (μεταγλώττιση, STAR) Πάνθρο: Ηλίας Ζερβός (πρώτη μεταγλώττιση, VHS – ΕΡΤ) – Κώστας Τριανταφυλλόπουλος (μεταγλώττιση, ΣΚΑΪ) – Ντίνος Σούτης (μεταγλώττιση, STAR) Σνάρφ: Κλεοπάτρα Ροντήρη (πρώτη μεταγλώττιση, VHS – ΕΡΤ) – Γιάννης Παπαϊωάννου (μεταγλώττιση, ΣΚΑΪ) – Τζίνη Παπαδοπούλου (μεταγλώττιση, STAR) Γουάιλι Κατ: Κωστής Σφυρικίδης (πρώτη μεταγλώττιση, VHS – ΕΡΤ) – Τζίνη Παπαδοπούλου (μεταγλώττιση, STAR) Γουάιλι Κιτ: Κλεοπάτρα Ροντήρη (πρώτη μεταγλώττιση, VHS – ΕΡΤ) – Μαίρη Σταυρακέλη (μεταγλώττιση, STAR) Σλάιθ: Ηλίας Ζερβός (πρώτη μεταγλώττιση, VHS – ΕΡΤ) – Ακίνδυνος Γκίκας (μεταγλώττιση, STAR) Τζάγκαλμαν: Γιώργος Λιάντος (πρώτη μεταγλώττιση, VHS – ΕΡΤ) – Κωνσταντίνος Τσάκωνας (μεταγλώττιση, STAR) Τζάγκα: Κώστας Τριανταφυλλόπουλος (πρώτη μεταγλώττιση, VHS – ΕΡΤ) – Μανώλης Γιούργος (μεταγλώττιση, STAR).